Dieselsagen er meget forskellig i Europa og USA. I USA er grænseværdierne for NOx-udledning væsentligt lavere end i Europa. Dette medfører bl.a., at opdateringerne til de amerikanske biler er langt mere komplekse end i Europa. Da opdateringerne er godkendte og tilgængelige i Europa, er det producentens ret at rette fejlene og sørge for, at bilerne sættes i en sådan stand, at de opfylder de betingelser og specifikationer, som kunderne blev lovet, da de erhvervede sig bilen. Derfor kan opdateringerne heller ikke danne grundlag for at en prisnedsættelse eller kompensation i Europa.